Az egy főre számított GDP közösségi átlaga a 2000–2002-es időszakra: 20.478 euró. Ennek alapján a "konvergencia" célkitűzés alá az alábbi régiók tartoznak:
§	Közép-Dunántúl
§	Nyugat-Dunántúl
§	Dél-Dunántúl
§	Észak-Magyarország
§	Észak-Alföld
§	Dél-Alföld
	Hat régiónk a legkedvezőbb támogatási csoportba esik	
Közép-Magyarország helyzete sajátos. A rendelet 5. cikkének (1) bekezdése értelmében a régió nem tartozik a "konvergencia" célkitűzés alá, mert 2000–2002-ben az egy főre jutó GDP-je meghaladta az EU-25 átlagának 75%-át. A régió azonban megfelel a rendelet 8 (2) cikkelye előírásainak, azaz 2006-ban még az 1260/1999/EK tanácsi rendeletben meghatározott 1. célkitűzés alá tartozik, és az 5(1) szerint számított egy főre jutó GDP-je 2000 és 2002 között meghaladta az EU-15 átlagának 75%-át. Így a "Regionális versenyképesség és foglalkoztatás" célkitűzés alapján jogosult átmeneti és egyedi alapon nyújtott (ún. phasing-in) támogatásra.	Közép-Magyarország sajátos helyzetben van	
		
Magyarország egy főre jutó bruttó nemzeti jövedelme (GNI) vásárlóerő-paritáson 2001 és 2003 között 11.666 euró volt, ami az EU-25 átlag (21.254 euró) 54,9%-a.3 Magyarország elkészítette az EK-szerződés 104. cikkelyében meghatározott konvergencia-programot. Ennek alapján Magyarország – a rendelet 4(2) cikkelye értelmében – jogosult a Kohéziós Alap forrásainak igénybevételére.	Hazánk részesül a Kohéziós Alap eszközeiből is